Case ID: 1078984
Sentence 8: Birinci instansiya məhkəməsinin gəldiyi nəticə: Sumqayıt İnzibati-İqtisadi Məhkəməsinin 2019-cu il 2 may tarixli 2-1(85)-379/2019 nömrəli qərarı iddia qismən təmin edilmiş, iddiaçının 2018-ci il 28 sentyabr tarixdə təyin edilmiş pensiyasının dövlət qulluqçularına məzuniyyətə çıxarkən verilən 1 aylıq vəzifə maaşı miqdarında müavinət nəzərə alınmaqla yenidən hesablanması öhdəliyi cavabdehə həvalə edilmiş, iddia qalan hissədə təmin olunmamışdır.Birinci instansiya məhkəməsi iddia tələbinin təmin olunan hissəsi ilə əlaqədar hesab etmişdir ki, dövlət qulluqçusu pensiyaya çıxanadək aldığı dövlət məvacibinin tərkibində olmayan və onun pensiyaya çıxmasından sonra verilməyə başlanılan əlavələri nəzərə almaqla özünün pensiyasının yenidən hesablanmasını tələb edə bilər, çünki qanun əsas meyar kimi fəaliyyətdə olan dövlət qulluqçusunun aldığı dövlət məvacibinin məbləğini götürmüş, bununla da, müxtəlif vaxtlarda olsa da, eyni vəzifəni yerinə yetirmiş şəxslərin sosial təminatlarında bərabərliyə nail olmağı prinsip kimi qəbul etmişdir.